1. sz. melléklet – A kijózanítási céllal őrizetbe vett, illetve elővezetett személyek részére fenntartott detoxikáló helyiség szabályzata.

**1. §**

(1) A helyiségbe befogadott személy, a felvétel után haladéktalanul tájékoztatást kap:

**1)** az őt megillető jogokról és a jelen szabályzat megismerésével járó, őt terhelő kötelezettségekről. A felvett személy a szabályzat elolvasásáról szóló nyilatkozat aláírásával igazolja, hogy megismerkedett kijózanítási céllal fogva tartott, illetve elővezetett személyek számára betartandó a szabályzattal;

**2)** a helyiségben működő – többek között képtovábbító és képrögzítő – megfigyelőeszközökről, ha a helységben van ilyen.

(2) A helyiségbe befogadott, de lengyel nyelvet nem beszélő személynek biztosítani kell a tolmácsot a helyiségben való tartózkodással kapcsolatos ügyek megbeszélésére.

(2a) A helyiségbe felvett személy részére, amennyiben a jelnyelvről és más kommunikációs eszközökről szóló 2011. augusztus 19-i törvény (Dz.U. [Dziennik Ustaw – a Lengyel Közt. közlönye] 2023/20.) 2. cikk (1) bek. értelmében vett személy, térítésmentesen lengyel jelnyelvi tolmácsszolgáltatást ([lengyel rövidítése:] PJM), nyelvi-jelelő kommunikációs rendszert ([lengyel rövidítése:] SJM), valamint siketvak személyek kommunikációs módszerét (([lengyel rövidítése:] SKOGN) kell biztosítani a helyiségben tartózkodással kapcsolatos ügyekben.

(3) Ha a helyiségbe befogadott személlyel annak módosult tudatállapota miatt nehezen vehető fel a kapcsolat, az (1) bekezdésben említett kötelezettség az annak teljesítését akadályozó ok megszűntét követően végzendő el.

(4) Ha az őrizetest, annak kommunikációt akadályozó módosult tudatállapota miatt nem tudták tájékoztatni a fogva tartás címén őt megillető és a büntetőeljárásról szóló vagy más törvényben előírt jogairól, úgy a tájékoztatási kötelezettség az azt akadályozó ok megszűntét követően teljesítendő. Az őrizetes az őrizetbe vételi jegyzőkönyv aláírásával igazolja, hogy megismerte az őt megillető jogokat.

**2. §**

A helyiségben őrizetben tartott személyt ki kell engedni:

**1)** ha az őrizetbe vétel oka megszűnik;

**2)** ha a bíróság erre utasítást ad vagy ekként rendelkezik;

**3)** ha az ügyészség erre utasítást ad;

**4)** az őrizet 48 órás időtartamának letelte előtt, kivéve, ha időközben az őrizetest átadták a bíróságnak és kérelmezték előzetes letartóztatását;

**5)** ha a személy a bíróságnak történt átadását követő 24 órán belül nem kapta kézhez az előzetes letartóztatásról szóló határozatot.

**3. §** A helyiségbe kijózanítás céljából elővezetett személyt ki kell engedni:

**1)** a kijózanodás pillanatában, de legkésőbb 24 órával a felvétel után;

**2)** ha orvosi igazolás formájában igazolják, hogy a személy további tartózkodása a helyiségben veszélyezteti a személy egészségét vagy életét.

**4. §**

(1) A helyiségbe felvett őrizetest orvosi vizsgálatnak vetik alá, illetve a feltétlenül szükséges egészségügyi ellátásban részesítik a rendőrség által őrizetbe vett személyek orvosi ellátását szabályozó jogszabályokban meghatározott esetekben.

(2) A helyiségbe kijózanodás céljából felvett személyt haladéktalanul orvosi vizsgálatnak vetik alá, amelyben az orvos a következőket állapítja meg:

**1)** a személy helyiségben való tartózkodásának nincsen egészségügyi ellenjavallata, vagy

**2)** a személy helyiségben való tartózkodása egészségügyileg ellenjavallt, egészségügyi intézménybe beutalása indokolt, vagy

**3)** a felvett személy megtagadja az orvosi vizsgálaton való részvételt, de nem indokolt őt beutalni egészségügyi intézménybe, vagy

**4)** a felvett személy megtagadja az orvosi vizsgálaton való részvételt, de indokolt őt beutalni egészségügyi intézménybe, vagy

**5)** a személy által szedett gyógyszerek fajtája és adagolása.

(3) A (2) bekezdésben meghatározott körülmények fennállását orvosi igazolással kell alátámasztani.

(4) A (2) bekezdés 3. pontjában leírt helyzet nem indokolja az elállást a helyiségbe kijózanodási céllal bekísért személy felvételétől.

(5) A (2) bekezdés 2. és 4. pontjában leírt helyzetben a kijózanítási célból elővezetett személy átszállítása egészségügyi intézménybe különleges egészségügyi szállítójárművel történik.

(6) Az orvos a helyiségben elvégzett orvosi vizsgálat lefolyását és eredményeit az orvosi vizsgálati jegyzőkönyvben dokumentálja.

**5. §**[[1]](#endnote-1)

(1) A helyiségbe felvett személy közli családi és utónevét, születési idejét és helyét, bejelentett lakcímét vagy tartózkodási helyét és egészségi állapotát, valamint apja utónevét.

(2) A helyiségbe felvett, illetve ott elhelyezett személyt motozásnak vetik alá.

**6. §**

(1) Az 5. § (2) bekezdésében említett motozás során elkobzott tárgyakat, illetve azok egyedi jellemzőit feljegyzik a letéti bizonylatra. A letéti bizonylatot a helyiségbe felvett személy, valamint az a rendőr írja alá, aki a bizonylaton felsorolt tárgyakat letétbe helyezi.

(2) Ha a helyiségbe felvett személy megtagadja aláírást vagy arra képtelen, ezt a letéti bizonylaton rögzíteni kell, megjelölve egyúttal az elővezetést vagy bekísérést végrehajtó hatósági személy jelenlétét, amit a hatósági személy aláírásával igazol.

(3)[[2]](#endnote-2) *(törölve)*

(4)[[3]](#endnote-3)  Az 5. § (2) bekezdésében említett motozás során elkobzott tárgyak nem adhatók át a helyiségben tartott személynek.

**7. §**

A helyiségbe felvett személy elfoglalja azt a kijózanítási célból őrizetbe vett vagy elővezetett személyeknek szánt szobát és fekhelyet, amelyet a helyiség működéséért felelős vagy a helyiségben szolgálatot teljesítő rendőr számára kijelöl az alábbi feltételek szerint:

**1)** a személyeket nemek szerint elkülönítve helyezik el;

**2)** a kijózanítási célból elővezetett személyt nem helyeznek a kijózanodott személyekkel közös szobába;

**3)**  a 18. életévét be nem töltött személyt nem helyezik felnőttekkel közös szobába.

**8. §**

A helyiségbe felvett személyt tájékoztatják az alábbi kötelességeiről:

**1)** jelen szabályzatot kötelező betartani;

**2)** a helyiségben szolgálatot teljesítő rendőr utasításait végre kell hajtani;

**3)** be kell tartani az éjszakai pihenőidőt, amely 2200 órától 600 óráig, ünnepnapon 700 óráig tart;

**4)** be kell tartani az együttélés szabályait;

**5)** fenn kell tartani a személyes higiénét és a helyiség tisztaságát;

**6)** a helyiség berendezéseit rendeltetésüknek megfelelően kell használni;

**7)** a helyiség személyzetét haladéktalanul értesíteni kell az emberi életet vagy a helyiség berendezését veszélyeztető, illetve az egyéb komoly veszéllyel járó eseményről.

**9. §**

(1) A helyiségbe felvett személy saját ruháját, alsóneműjét és lábbelijét viseli.

(2) Ha az (1) bekezdésben említett tárgyak használhatatlanok vagy használatuk higiéniai szempontból nem megengedhető, a kijózanítási célból őrizetbe vett, illetve elővezetett személy térítésmentesen kaphat ruhát, alsóneműt és lábbelit. Erről a helyiség felett rendelkező rendőrségi egység parancsnoka által kijelölt személy dönthet.

(3) A pótruhát az a helyiségbe felvett őrizetes, előzetes letartóztatásban lévő vagy elítélt kapja, aki:

**1)** terrorizmussal, különös kegyetlenséggel elkövetett bűncselekménnyel vagy lőfegyver vagy robbanószer használatával elkövetett bűncselekménnyel, illetve annak megalapozott gyanújával terhelhető;

**2)** fegyveres bűnszervezetben való részvétellel, illetve annak megalapozott gyanújával terhelhető.

(4) Pótruhát kap az a helyiségbe felvett őrizetes, akinek a ruházatát az eljárás során bizonyítékként lefoglalták.

(5) A helyiségben elhelyezett személy részére a személyes higiéné fenntartásához nélkülözhetetlen tisztálkodószereket, ideértve különösen a szappant és törölközőt, a használat idejére rendelkezésre bocsátják.

(6) Az éjszakai pihenőidőre, illetve nappal is, ha ez indokolt, matracot, vánkost, plédet (az őszi-téli időszakban két plédet), valamint ágyneműt (két lepedőt és egy párnahuzatot) bocsátanak az őrizetes rendelkezésére egyéni használatra.

**10. §**

(1) A helyiségben elhelyezett személy részére a következőket biztosítják:

**1)** Napi háromszori étkezés kap, amelyből legalább egy melegétel, valamint az italt, az alábbi feltételekkel:

**a)** A napi étkezések energiatartalma nem lehet kevesebb, mint a rendőri állomány élelmezését szabályozó jogszabályokban előírt fejadag 60%-a, és el kell érnie a 2600 kcal-t, állapotos nők és 18 éven aluliak esetében pedig nem lehet kevesebb, mint e fejadag 75%-a, és el kell érnie a 3200 kcal-t.

**b)** Ha az őrizeteseknek szánt étel büntetésvégrehajtó intézményben vagy az igazságügyi minisztérium alá tartozó vizsgálati fogdában készül, úgy a büntetésvégrehajtó intézményben és vizsgálati fogdában fogva tartottak részére biztosítandó étkezések napi adagját és összetételét szabályozó jogszabályok által előírt tápértékeket kell figyelembe venni.

**c)** A d) alpont rendelkezéseinek csorbítása nélkül, az ételt legkorábban 5 órával az őrizetes helyiségbe való elhelyezése után adják ki, az alábbi időpontokban és adagban:

 **-**  700-800 reggeli – az a) alpontban meghatározott tápérték 30%-ának megfelelő adagban;

 **-**  1200-1400 ebéd – az a) alpontban meghatározott tápérték 40%-ának megfelelő adagban;

 **-**  1800-1900 vacsora – az a) alpontban meghatározott tápérték 30%-ának megfelelő adagban.

**d)** A külföldről kísért személy a helyiségbe történt felvétele után 2 órán belül ételt kap az a) alpontban meghatározott adag tápértékének 30%-át kitevő mennyiségben, ha a helyiségbe 1800 és 800 óra között vették fel, de akkor nem részesült a c) alpontban említett étkezésben.

**e)** Az őrizetes akkor jogosult az első megfelelő étkezésre, ha a kíséretnek vagy az elővezetést végrehajtó hatósági közegnek történő átadás miatt nem lesz lehetősége étkezni a c) alpontban megjelölt időben.

**f)** Ha egészségi állapota megkívánja, a személynek az orvos által előírt étrend biztosítandó.

**2)** A kijózanítási célból elővezetett személy részére kizárólag szomjoltó ital adható.

**3)** Orvosi ellátásban részesülhet.

**4)** A személyes higiénéhez nélkülözhetetlen szaniter berendezéseket és tisztálkodószereket használhat.

**5)** Olyan vallási kegytárgyakat birtoklhat, amelyekkel nem veszélyeztethető a helyiségben tartózkodók biztonsága.

**6)** Lehetőséget kap a vallásgyakorlatra és vallási szertartásokra a helyiségben tartózkodó személyeket és rendet nem veszélyeztető módon.

**7)** Hozzáférést kaphat sajtótermékekhez.

**8)** Lehetősége van dohányipari és sajtótermék, valamint személyes higiéné fenntartását szolgáló tisztálkodószerek megvásárlására saját pénzeszközeivel, illetve ezek birtoklására a szobában, feltéve, hogy sem e tárgyak, sem csomagolásuk nem veszélyezteti a rendet vagy a helyiségben tartózkodókat.

**9)** Lehetősége van dohányzásra az erre kijelölt helyen, amelyet a belügyekért felelős megfelelő minisztérium hatálya alá tartozó személyekre vonatkozó, dohányipari termékek épületben és személyszállító járművön való használatáról szóló jogszabály ír elő, feltéve, hogy ez nem akadályozza a rendőröket a helyiségben tartózkodók biztonságát felügyelő szolgálati kötelességeik teljesítésében.

**10)** Lehetősége van átvenni:

**a)** személyes holmit, különösen ideértve ruhát, lábbelit, kötszert és tisztálkodószert tartalmazó csomagot – annak a személy jelenlétében lefolytatott átvizsgálása után;

**b)** orvos által felírt gyógyszert, amelyet kizárólag az orvos engedélyével és útmutatásai szerinti adagokban adható át neki; a gyógyszert a helyiségben tartózkodónak az orvos vagy a rendőr adja át az orvossal történt előzetes egyeztetésnek megfelelően;

**11)** Lehetőséget kérvény, panasz vagy indítvány benyújtására a helyiség működéséért felelős rendőrhöz és a rendőrség helység felett rendelkező szervezeti egységének parancsnokához.

(2) Az (1) bekezdés 8. pontjában megnevezett tárgyak megvásárlása a rendőr lehetőségekhez mért közvetítésével történhet, de naponta legfeljebb egyszer.

(3) Az őrizetes nem kap melegételt az (1) bekezdés 1. pontjának d) és e) alpontjában megjelölt esetekben.

**11. § *(törölve)***

**12. §** ***(törölve)***[[4]](#endnote-4)

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)
4. [↑](#endnote-ref-4)